ជំងឺអេដស៍

មេរោគអេដស៏ (HIV: Human Immunodeficiency Virus)គឺជាប្រភេទវ៉ីរុសដែលធ្វើអោយប្រពន្ធ័ការពាររាងកាយមនុស្សចុះខ្សោយ។ AIDS (Acquired immune deficiency syndrome ឬ acquired immunodeficiency syndrome) ជំងឺអេដស៏ គឺជាចង្កោមរោគសញ្ញា ដែលកើតឡើងនៅពេល
ដែល ប្រពន្ធ័ការពាររាងកាយ របស់មនុស្ស ចុះខ្សោយ។

 ភ្នាក់ងារចំលងមេរោគអេដស៏ 
 តាមការរួមភេទជាមួយដៃគូដែលផ្ទុកមេរោគអេដស៏ ដោយមិនបានការពារ
 តាមឈាម ដូចជាការបញ្ចូលឈាមដោយមិនបានត្រួតពិនិត្យជាមុន រឺ ប្រើប្រាស់ របស់មុតស្រួចរួមគ្នា ដោយមិនបានស្ងោររំងាប់មេរោគជាមុន
 តាមរយៈពីម្តាយ ទៅកូន ចំពោះស្ត្រីមានផ្ទៃពោះ ដែលមាន បីដំនាក់កាល ៖
 នៅក្នុងពោះ
 នៅពេលកើត
 និង នៅពេលបំបៅដោះ

 មេរោគអេដស៏ មិនអាចឆ្លងតាម 

 ការប្រស្រ័យទាក់ទងគ្នាជាសាធារណៈ នៅក្នុងសង្គម
 ការប្រើប្រាស់បង្គន់ រឺ បន្ទប់ទឹកសាធារណៈ រឺ អាងទឹកសាធារណៈ
 សត្វល្អិតទិច រឺ ខាំ
 ការសួរសុខទុក្ខអ្នកជំងឺ រឺ អោបថើបគ្នា រឺ ចាប់ដៃគ្នា
 ការហូបចុករួមគ្នា រឺ រស់នៅផ្ទះជាមួយគ្នា

 វិធីការពារកុំឲ្យឆ្លងមេរោគអេដស៍ 
 ចូរអ្នកប្រើប្រាស់ស្រោមអនាម័យជាប្រចាំនៅពេលរួមភេទ
 កុំប្រើប្រាស់របស់មុតស្រួចរួមគ្នា ដូចជាម្ជុលចាក់ថ្នាំ រឺ ឡាម  កន្រ្តៃកាត់ក្រចក ដែកចារ  (សាក់)  ម្ជុលចោះត្រចៀក ។ល។
 កុំប្រើរបស់មុតដិតដាមបន្តគ្នា
 ហាមបញ្ចូលឈាមឱ្យគ្នាដេាយមិនពិនិត្យឱ្យបានច្បាស់លាស់
កុំបំបៅដោះកូនជាមួយអ្នកផ្ទុកមេរោគអេដស៏
ស្រឡាញ់មួយដឹងមួយ
កុំមានដៃគូស្នេហាជាមួយអ្នកដែលរកសុីផ្លូវភេទ
ហាមប៉ះពាល់ឈាមអ្នកដែលមានផ្ទុកមេរោគអេដស៍

 ការព្យាបាលជំងឺអេដស៏ 

រហូតមកទល់បច្ចុប្បន្ននេះ មិនទាន់មានអ្នក ប្រាជ្ញណាម្នាក់ អាចរកឃើញថ្នាំសំលាប់មេរោគអេដស៏បាននៅឡើយទេ គេរកឃើញ តែថ្នាំសំរាប់ពន្យា ជីវិតអ្នកជំងឺអេដស៏ តែប៉ុណ្ណោះ ។ មេរោគអេដស៏ វាមិនសំលាប់មនុស្សដោយផ្ទាល់ទេ វាគ្រាន់តែធ្វើ អោយប្រព័ន្ធការពារខ្លួនមនុស្សចុះខ្សោយ ដែលធ្វើអោយខ្លួនអ្នកជំងឺនោះ ងាយនឹងទទួល យកនូវជំងឺ ផ្សេងៗ ហៅថា ជំងឺឱកាសនិយម ដូច្នេះគេព្យាបាលជំងឺអេដស៏ គឺព្យាបាលជំងឺឱកាសនិយម ។ ជំងឺឱកាសនិយម ដែលជួបប្រទះញឹកញាប់នៅប្រទេសកម្ពុជា យើង មានដូចជា៖
 ជំងឺរបេងសួត រឺ របេងក្រៅសួត
 ជំងឺទាក់ទងទៅនឹងប្រព័ន្ធដង្ហើម ឧទាៈ ជំងឺរលាកសួត ដោយ ពពួកបាក់តេរី រឺ ពពួកផ្សិត
 ជំងឺទាក់ទងទៅនឹង ខួរក្បាល ឧទាៈ ជំងឺរលាកខួរក្បាល
 ជំងឺទាក់ទងទៅនឹងប្រពន្ធ័រំលាយអាហារ ឧទាៈ រាគ ផ្សិតអណ្តាត រឺ មាត់
 ជំងឺសើរស្បែក ឧទា ៖ កើតរើម, រមាស់
 ជំងឺ រលាកកូនកណ្តុរ

 ឯកសារយោង 
 សមាគមឥន្ទធនូ ភ្នំពេញ កម្ពុជា

ចំនាត់ថ្នាក់ក្រុម:សុខភាព
ចំណាត់ថ្នាក់ក្រុម:ជំងឺបង្ករោគ